**சிம்பா** (Simba) என்பது ஒரு கற்பனைக் கதாப்பாத்திரம் ஆகும். வால்ட் டிஸ்னி நிறுவனம் தயாரித்த வரைகலைப் படமான தி லயன் கிங் திரைப்படத்தில் இக்கதாப்பாத்திரம் தோன்றியது. இத்திரைப்படம் 1994 ஆம் ஆண்டில் வெளியானது. இதைத்தொடந்து *தி லயன் கிங் II (The Lion King II)*, *சிம்பாஸ் ப்ரைடு (Simba's Pride)* மற்றும் *தி லயன் கிங் 1½ (The Lion King 1½)* ஆகிய திரைப்படங்களிலும் இக்கற்பனைக் கதாப்பாத்திரம் தோன்றியது. சிம்பாவை, திரைக்கதை எழுத்தாளர்கள் *ஐரீன் மெச்சி (Irene Mecchi)*, *ஜொனத்தன் ராபர்ட்ஸ் (Jonathan Roberts)* மற்றும் *லிண்டா ஊல்வர்ட்டன் (Linda Woolverton)* ஆகியோர் உருவாக்கினர். வரைகலையாக இளவயது சிம்பாவை *மார்க் ஹென் (Mark Henn)* உருவாக்கினார். நடுத்தர வயது சிம்வாவினை *ரூபன் எ. அகியூனோ (Ruben A. Aquino)* உருவாக்கினார். சிம்பாவானது வால்ட் டிஸ்னி நிறுவனத்தின் *பாம்பி* கதாப்பாத்திரத்தின் பாதிப்பில் உருவாக்கப்பட்டதாகும். மேலும் *விவிலியத்தின்* *ஜோசப்* மற்றும் *மோசஸ்* ஆகியவற்றின் பாதிப்பினையும் கொண்டது.

உருவாக்கம்
----------

மேத்யூ ப்ராட்ரிக்
*தி லயன் கிங்* திரைப்படத்திற்கான யோசனை முதலில் *டிஸ்னி*யின் தலைவர் *ஜெப்ரி கேட்ஸ்னப்ர்க்கிற்கு (Jeffrey Katzenberg)* 1989 ஆம் ஆண்டில் தோன்றியது. அதற்கான தலைப்பாக முதலில் *கிங் ஆப் தி ஜங்கிள்* என்பதைத் தேர்வு செய்திருந்தார். நடுத்தர வயதுடைய சிம்பாவிற்கு *மேத்யூ ப்ராட்ரிக் (Matthew Broderick)* குரல் கொடுத்திருந்தார். அவர் அயர்லாந்தில் விடுமுறையில் இருந்தபோது அவரது முகவர் சிம்பாவிற்கு குரல் கொடுக்கும் வாய்ப்பு கிடைத்ததை அவரிடம் சொன்னார். இயக்குனர்கள் இவரது குரல் *சிம்பா* கதாப்பாத்திரத்திற்குப் பொருத்தமாக இருக்கும் என முடிவெடுத்தனர்.

வரைகலை
------

வால்ட் டிஸ்னி நிறுவனம் அதே நேரத்தில் *போச்சோந்தாஸ்* (Pocahontas) எனும் வரைகலைப் படத்தினையும் தயாரித்துக் கொண்டிருந்ததால் அதன் ஊழியர்களை இரண்டாகப் பிரித்தது. அதில் ஒரு பிரிவினர் *தி லயன் கிங்* படத்திற்கான வரைகலையில் ஈடுபட்டனர். இவர்களில் பெரும்பாலோனர் அதிக அளவு வரைகலை அனுபவம் இல்லாதவர்கள் ஆவார். இணை இயக்குனநர்  *ரோப் மின்காஃப் (Rob Minkoff)* இதை ஒரு வாய்ப்பாகப் பயன்படுத்தி பலருக்கு வரைகலைக் கண்காணிப்புப் பதவியை வழங்கினார். மேலும் *டிஸ்னி* நிறுவன ஊழியர்கள் *போச்சோந்தாஸ்* (Pocahontas) வரைகலைப் படமே நன்றாக மக்களிடம் வரவேற்பினைப் பெறும் என்றும் எண்ணினர். வரைகலைப் பணியினை  *மார்க் ஹென் (Mark Henn)* மற்றும் *ரூபன் அகினோ (Ruben A. Aquino)* மேற்கொண்டனர். இதில் மார்க் ஹென் இளவயது குட்டி சிம்பா வரைகலை உருவாக்கத்தினையும் ரூபன் அகினோ நடுத்தர வயது சிம்பாவின் உருவாக்கத்தினையும் செய்தனர். *டிஸ்னி* நிறுவனத்தின் *ராபின் ஹூட்* வரைகலைப் படத்திற்குப் பின்னர் மனிதர்களே தோன்றான வரைகலைப் படம் 'தி லயன் கிங்' ஆகும். எனவே ஒருகால் மனிதர்களை வரைகலையில் உருவாக்குவதைவிட மிகச் சிரமமானது நான்கு கால் விலங்குகளை வரைகலைகளில் உருவாக்குவது என *ரூபன் அகினோ* தெரிவித்தார்.

தாக்கமும் பிரபலமும்
-------------------

பிரபல இசைக்கலைஞர் மைக்கேல் ஜாக்சன் தனது புதுக் குழந்தையை தங்கியிருந்த விடுதியின் உப்பரிகையிலிருந்து கீழே குழுமியிருந்த ரசிகர்களிடம் காட்டியது, 'லயன் கிங்' வரைகலைப் படத்தில் புதிதாகப் பிறந்த குட்டியான *சிம்பா*வை பாறை உச்சி நுனியியிருந்து கீழே குழுமியிருந்த பிற விலங்குகளியே காட்டியதைப் போன்றது என கருதப்பட்டது.

மேற்கோள்கள்
-----------

1. ↑  Beck, Jerry (2005-10-28). *The Lion King*. United States: Chicago Review Press (published October 1, 2005). பக். 145–146. பன்னாட்டுத் தரப்புத்தக எண்:1556525915.. பார்த்த நாள்: 25 July 2013.
2. ↑  Daly, Steve (July 8, 1994). "Mane Attraction". *Entertainment Weekly*. Entertainment Weekly Inc. 27 அக்டோபர் 2014 அன்று மூலம் பரணிடப்பட்டது. 27 July 2013 அன்று பார்க்கப்பட்டது.
3. ↑  King, Susan (September 15, 2011). "A 'Lion's' tale". *Los Angeles Times*. Los Angeles Times. 27 July 2013 அன்று பார்க்கப்பட்டது.
4. ↑  "Roger Allers & Rob Minkoff Interview". *Movie Muser*. Muser Media. 2011. 17 November 2015 அன்று மூலம் பரணிடப்பட்டது. 27 July 2013 அன்று பார்க்கப்பட்டது.
5. ↑  Vineyard, Jennifer (November 20, 2002). "Michael Jackson Calls Baby-Dangling Incident A 'Terrible Mistake'". *MTV*. Viacom International Inc. 28 July 2013 அன்று பார்க்கப்பட்டது.